พอดีประจำเดือนเดือนนี้มาครั้งล่าสุด วันที่5 เพราะกินยาคุมแบบ28เม็ด อยู่วันนี้ที่13 อยู่ก็เป็นประจำเดือนอีกรอบมันเกี่ยวกับไรค่ะ
สวัสดีค่ะ การมีเลือดออกผิดปกติระหว่างรอบเดือนในขณะกินยาคุมแบบแผง อาจจะเกิดจาก1.ผลข้างเคียงจากการใช้ยาคุม ซึ่งจะเกิดในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.สาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้น โดยมักเป็นเลือดออกมาและเรื้อรังเกิน 3 วันขึ้นไปดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก ควรไปพบแพทย์เพื่อตรวจเพิ่มเติมการดูแลตัวเองเบื้องต้น งดการมีเพศสัมพันธ์ไปก่อน ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด ไม่ซื้อยาปรับฮอร์โมนอื่นๆมาใช้เอง ถ้าเลือดยังออกไม่มาก ให้กินยาคุมกำเนิดต่อไปตามปกติ